Primăria Botoșani vrea să cumpere un teren pentru blocuri de locuințe și autogara din municipiu

Consiliul Local este chemat să aprobe inițierea procedurilor pentru cumpărarea, prin negociere directă, a două proprietăți din municipiu. Documentele aflate în mapa proiectului de hotărâre arată că una dintre suprafețe ar putea fi folosită pentru construirea unor blocuri de locuințe, iar cealaltă pentru realizarea unei autogări municipale.